b'\n_START_ARTICLE_\nMno\xc5\xbei\xc4\x8dna inovativna dejavnost\n_START_PARAGRAPH_\nMno\xc5\xbei\xc4\x8dna inovativna dejavnost (mno\xc5\xbei\xc4\x8dna inovacijska dejavnost, mened\xc5\xbement idej, sistem koristnih predlogov) je nabor mened\xc5\xbeerskih orodij in tehnik za spodbujanje zaposlenih, da prispevajo konstruktivne ideje za izbolj\xc5\xa1anje organizacije, v kateri so zaposleni._NEWLINE_Za\xc2\xa0\xc2\xbbproizvod\xc2\xab\xc2\xa0managementa idej v Sloveniji uporabljamo razli\xc4\x8dne termine, npr. (mali) koristni predlog, inventivni predlog, inovativni predlog, izbolj\xc5\xa1ava, sugestija, ideja, iskrica,\xe2\x80\xa6 Inovativni predlogi obsegajo vse drobne pobude zaposlenih za izbolj\xc5\xa1anje delovnega okolja, ve\xc4\x8djo kakovost izdelka, prihranek materiala, \xc4\x8distej\xc5\xa1e okolje, skrb za kupca in podobno. Uvedeni predlogi so nagrajeni z denarno nagrado ali v kateri drugi obliki, obi\xc4\x8dajno v sorazmerju s koristjo, ki jo prina\xc5\xa1ajo.'